陳展鵬及林夏薇等一眾無綫劇《逆天奇案2》台前幕後,今天(15日)到尖沙咀出席祝捷會,慶祝該劇收視報捷、高層鍾澍佳生日及姜大衛得獎。
陳展鵬及林夏薇笑言該劇因有好成績,已有多次慶祝飯局,要想辦法減肥,但仍未輪到他們請客。有網民投訴林夏薇戲分少,她說:「我都收到呢個信息,指我好少出場,大家畀啲耐性,之後會愈來愈多。」陳展鵬笑指林夏薇是時候發力。
2人表示很開心姜大衛得獎,陳展鵬說:「我返無綫第一套劇《ID精英》,姜大衛演我爸爸,所以見到佢得獎好感動,佢無論演乜嘢角色都有初心,睇佢幾謙虛,喺佢身上學識好多嘢。」
早前太太單文柔於社交平台的影片濾鏡突然失效,被網民發現她的身形豐滿疑有喜,陳展鵬笑道:「我唔知,有咗咁大件事唔會冇話我知,佢一直保持準備狀態,最衰都係我,我都一直預備緊,個問題一定喺我度,我返去問問先,有好消息會話畀大家聽。」